CELEX: 62020TN0372
Language: hu
Date: 2020-06-15 00:00:00
Title: T-372/20. sz. ügy: 2020. június 15-én benyújtott kereset – Dermavita Company kontra EUIPO – Allergan Holdings France (JUVEDERM)

10.8.2020   
            
            
               HU
            
            
               Az Európai Unió Hivatalos Lapja
            
            
               C 262/33
            
         
      2020. június 15-én benyújtott kereset – Dermavita Company kontra EUIPO – Allergan Holdings France (JUVEDERM)
      (T-372/20. sz. ügy)
      (2020/C 262/45)
      A keresetlevél nyelve: angol
      
         Felek
      
      
         Felperes: Dermavita Company SARL (Bejrút, Libanon) (képviselő: D. Todorov ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Allergan Holdings France SAS (Courbevoie, Franciaország)
      
         Az EUIPO előtti eljárás adatai
      
      
         A vitatott védjegy jogosultja: a fellebbezési tanács előtti eljárásban részt vevő másik fél
      
         A vitatott védjegy: JUVEDERM európai uniós szóvédjegy – 2 196 822. sz. európai uniós védjegy
      
         Az EUIPO előtti eljárás: törlési eljárás
      
         A megtámadott határozat: az EUIPO negyedik fellebbezési tanácsának 2020. április 14-én hozott határozata (R 877/2019-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  részben helyezze hatályon kívül a megtámadott határozatot a 2 196 822. sz. JUVEDERM európai uniós védjegy megszűnésének megállapítása iránti kérelem elutasítását illetően, az „orvosi használatra szánt, biokompatibilis, ránccsökkentő anyagok” megnevezésű vitatott áruk tekintetében;
               
            
                  —
               
               
                  az EUIPO-t kötelezze a költségek viselésére.
               
            
         Jogalapok
      
      
                  —
               
               
                  az irányadó jogszabályok téves értelmezése azon áruk jellegének értékelését illetően, amelyek tekintetében a védjegyet használják;
               
            
                  —
               
               
                  a védjegynek az európai uniós védjegy jogosultja engedélyével történő, harmadik felek általi használatára vonatkozó bizonyíték hiánya, az (EU) 2017/1001 európai parlamenti és tanácsi rendelet 18. cikkének (2) bekezdése értelmében.